Džolfa

Džolfa (, , ) – miestas šiaurės vakarų Irane, Rytų Azerbaidžano provincijoje, į šiaurę nuo Tebrizo, Arakso dešiniajame krante, priešais Azerbaidžano miestą Džulfą. Svarbus tranzitinis punktas. Praeina Kaukazo–Džolfos–Tebrizo geležinkelis. Miesto apylinkėse gausu senovinio architektūros paveldo – armėnų Šv. Stepono vienuolynas (pasaulio paveldo objektas), Čupano koplyčia, vandens malūno griuvėsiai.

Istorija 
Džolfa senovėje buvo svarbus armėnų dvasinis-kultūrinis centras. Šaltojo karo metais per Džolfą ėjo strategiškai svarbus geležinkelis, per kurį patekdavo dauguma importo prekių iš TSRS, Rytų Europos ir Skandinavijos. Prasidėjus Karabacho karui ir užsidarius sienoms tarp Armėnijos ir Azerbaidžano, krovinių srautas pro šią liniją labai sumenko.

Šaltiniai 

Irano miestai